*Kedves Kollégiumi Polgárok!*

Ki újként, ki újra lesz lakója intézményünknek, melyben ismét megkezdődik egy tanév.

Most csak a legfontosabb dolgokra hívnánk fel a figyelmet.

1. A legmarkánsabb változás, amely jellemző lesz az évre: a „szájbarágós”, „örökké felhívni a figyelmet aktuális kötelezettségekre” gyakorlattal való szakítás. Tavaly is ígértük, de most betartjuk, ugyanis a kollégium munkatársainak nem lesz erre kapacitása a megnövekedett feladatok terhe mellett. Egy státusszal kevesebb jut a feladatok ellátására, ugyanis a gondnoki feladatokat szét kellett osztani, s ennek egy részét Szabó Zoltán kollégánk, a „másik felét” Kovács Sándorné, Kati néni végzi majd.

Lesz egy új kollégánk is, aki az egy esztendeje üres „nevelőtanári” feladatokat vállalja magára, s próbál segíteni a kollégiumi hallgatói élet fellendítésében is.

Amúgy ebben a változásban semmi ördöngösség nincs, csupán jobban oda kell figyelni a szabályzatokban (Házirend, HTJSZ, KMSZ stb.) megfogalmazottakra. Természetesen továbbra is tájékoztatjuk a hallgatókat azokról a dolgokról, melyek egyediek (intézményi kérések, munkálatok a kollégiumban, KOB-választás, változások stb.), s ennek két formájával élünk a továbbiakban, a hivatalos **hírlevél** (a beiratkozásokat követően Neptun-üzenetként is továbbítunk, amennyiben tudja majd kezelni a rendszer)és **a kollégium honlapja** ([www.bagolyvarkoli.eu](http://www.bagolyvarkoli.eu)). Az informális szereppel bíró, aktualizált FB-csoport nem tekinthető majd a továbbiakban hivatalos csatornának, hisz nem mindenki FB-tag.

1. Tervezett időrend (a változtatás jogát fenntartjuk a nyári munkálatok elhúzódása miatt!)

* Augusztus 26-tól a külsős vendégek kiköltözése, a kollégisták átköltöztetésének indítása a felújítási munkálatok helyzetétől függően
* Szeptember 1. (péntek) - Fészekrakó szervezőinek meeting
* **Szeptember 2. (szombat) 8.00–13.00 - első évfolyamos kollégisták beköltözése**
* Szeptember 2. (szombat) 14.00–szeptember 4. (hétfő) 22.00 - **FÉSZEKRAKÓ 2017**
* Szeptember 5. (kedd) 8.30–12.00 - Tájékoztató minden leendő I. évfolyamos kollégistának
* **Szeptember 10. 8.00 – 15.00 (vasárnap) - Beköltözés a felső évfolyamosoknak**
* Szeptember 12. (kedd) 20.00 - FÓRUM
* Szeptember 19. (kedd) 7.00–17.00 - KOB-választás
* Szeptember 23. (szombat) - FOCI-Kupa

1. Beköltözés feltételei:

* Érvényes határozat kollégiumi felvételről
* Kollégiumi belépő (előfeltétele, hogy egy 4x4 vagy 4,5x4,5 igazolvány jellegű, megfelelő minőségű (nem szkennelt!) fotót küldj jpeg formátumban a következő címre: [bekoltozes2017@gmail.com](mailto:bekoltozes2017@gmail.com)
* Kitöltött dokumentumok, melyeket a honlapról letölthetsz vagy a portán kaphatsz
* A beköltözésre megjelölt időintervallumban érkezés (amennyiben nem valósul meg, akkor csak vendégszállás díjon tudsz a szobádban aludni, azzal a kötelezettséggel, hogy a beköltözéssel járó adminisztratív feladatokat a titkárságon, ügyfélfogadási időben rendezed.)
* Jó ha tudod: ***KOB-szállásra*** csak szeptember 11-étől lesz lehetőség, a leadott hozzájárulásokat követően, az ellenőrzött aláírások után. A nem szabályszerű/nem engedélyezett kérelmek nem jogosítanak vendégfogadásra! A leadástól számított 48 órát követően várj engedélyezett kérelemre!

1. A kollégium vezetése és a KOB, a Kollégiumi Bizottság létszámának csökkenése miatt (A KMSZ értelmében) kollégiumi bizottsági tag választását írja ki. Minderről külön tájékoztatót kaptok jövő hét elején, ám lehet már gondolkodni (főként I-II. évfolyamosok), hogy ki szeretne részt venni aktívan a kollégiumi élet irányításában. Jó egy ilyen csapatban ténykedni, hisz a feladatok mellett sokat lehet belőle tanulni, profitálni, de azt nem szabad szem elől téveszteni, ehhez sokat is kell dolgozni. Ne higgyenek azoknak a véleményeknek, hogy ez csak előnyökkel jár! Csak teljesítmény után van elismerés, nálunk ez így megy!
2. A beköltözésig igyekszünk véglegesíteni a „Szolgáltatói útmutató”-t, melyeket az intézmény és a kollégium alapítványa (PSZF Bagolyvár Kollégiumért Alapítvány) biztosít számunkra. Többek között olyanokra gondolunk, mint: konditerem, biliárd, játékok, X-boksz, kerékpárkölcsönzés stb. Ha valakinek jó ötlete van, mely kivitelezhető és jogszerű az intézmény szabályzatát tekintve, várjuk!
3. Tájékoztatjuk önöket, hogy a nyári felújítási munkálatok még nem fejeződtek be, néhány munka bizonyára csúszni fog. Előre is köszönjük türelmüket!
4. Több területen szeretnénk fejlődni. Az egyik a kommunikáció, a másik a PR. Várom privátban azon vállalkozó szellemű és a közösségért szívesen szerepet vállaló elsős és felsős hallgatót egyaránt, aki szeret fotózni (videózni) és olyanokat is, akik ereiben egy kis „újságírói véna” meglapul. Ezen tehetségeket már a „Fészekrakó 2017” rendezvényünkre is szeretnénk aktivizálni!
5. A „Tervezett időrendünkben” jelzett **FÓRUM**-on minél többen vegyenek részt, mert ott szeretnénk ismertetni, hogy mely változásokat tervezzük bevezetni a hallgatói elégedettség érdekében.

folyt. köv.

Budapest, 2017. augusztus 15.

Köszönöm figyelmüket!

a kollégium vezetése nevében:

Bálint Imre sk.

kollégiumvezető